เงินบาทปิด 31.26/30
ธนาคารกรุงเทพ รายงาน เงินบาทปิด 31.26/30 แข็งค่าท้ายตลาด แต่แนวโน้มยังอ่อนค่า
22 ธ.ค. 2554

ธนาคารกรุงเทพ รายงาน เงินบาทปิด 31.26/30 แข็งค่าท้ายตลาด แต่แนวโน้มยังอ่อนค่า
นักบริหารเงินจากธนาคารกรุงเทพ เปิดเผยว่า วันนี้เงินบาทปิดตตลาดที่ระดับ 31.26/30 บาท/ดอลลาร์ จากช่วงเช้าที่เปิดตลาดที่ระดับ 31.32/34 บาท/ดอลลาร์ โดยในตั้งแต่ช่วงเช้าเงินบาทเคลื่อนไหวในทิศทางอ่อนค่า เพิ่งจะมาแข็งค่าเมื่อประมาณชั่วโมงที่แล้ว สาเหตุที่แข็งค่าหลักๆเกิดจากการซื้อขาย
"คงเป็นการซื้อขายกันธรรมดา เพราะช่วงนี้ตลาดบาง ทำให้ค่าเงินผันผวนเร็ว" นักบริหารเงิน กล่าว
ขณะที่ค่าเงินสกุลต่างประเทศล่าสุด ค่าเงินเยนอยู่ที่ระดับ 77.96/78.29 เยน/ดอลลาร์ ส่วนค่าเงินยูโรอยู่ที่ระดับ 1.3046/3085 ดอลลาร์/ยูโร
นักบริหารเงิน คาดว่า วันพรุ่งนี้เงินบาทเปิดตลาดมาน่าจะไปในทิศทางอ่อนค่า โดยมองกรอบที่ 31.28-31.30 บาท/ดอลลาร์ หลักๆยังให้ตามข่าวทางฝั่งยุโรปต่อไป ส่วนรายงานตัวเลขเศรษฐกิจของสหรัฐที่จะออกมาในคืนนี้น่าจะเป็นตัว Support เศรษฐกิจสหรัฐ ซึ่งคาดว่าตัวเลขคงจะออกมาไม่ผิดจากที่นักลงทุนคาดไว้ว่าน่าจะออกมาดี